9. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 190 της 2/17 Ιαν. 1970 (ΦΕΚ Β΄  29) Περί καθορισμού της χορηγήσεως των δυνάμει του άρθρ. 8 του Ν.Δ. 237/1969 παρεχομένων Κρατικών Υποτροφιών. Έχοντες υπ’ όψει τας διατάξεις του άρθρ. 8 του Ν.Δ. 237/1969 «περί εισιτηρίων εξετάσεων δια τας ανωτάτας και ανωτέρας σχολάς», αποφασίζομεν: Καθορίζομεν τα της χορηγήσεως των δυνάμει του άρθρ. 8 του Ν.Δ. 237/1969 παρεχομένων κρατικών υποτροφιών ως ακολούθως: 1)Το ποσόν της χορηγουμένης υποτροφίας ορίζομεν εις δραχ. 2.000 μηνιαίως και δια 12 μήνας ετησίως. Η διάρκεια της υποτροφίας θα είναι 4 έτη. Η παροχή της υποτροφίας δεν θα επεκτείνεται πέραν των 4 ετών εξ οιασδήποτε αιτίας και αν ήθελε παραταθή ο χρόνος φοιτήσεως του υποτρόφου εις την σχολήν πέραν του κανονικού. Η υποτροφία θα υπόκειται εις τας νομίμους κρατήσεις. 2)Δια να καταστή τις υπότροφος δέον να μετάσχη εις τας εισιτηρίους δια τας ανωτάτας και ανωτέρας σχολάς εξετάσεις, να περιλαμβάνεται μεταξύ των επιτυχόντων της κατηγορίας ταύτης και να μην έχη συμπεπληρωμένον το 20όν έτος της ηλικίας του μέχρι της 31ης Δεκεμβρίου του έτους διενεργείας των εξετάσεων. Πέραν της κατατεθείσης επί τη συμμετοχή του υποτρόφου εις τας εισιτηρίους εξετάσεις υπευθύνου δηλώσεως απαραίτητος τυγχάνει και η κατάρτισις σχετικής επί τούτω συμβάσεως. Δια την κατ’ έτος χορήγησιν της υποτροφίας και μέχρι πέρατος των σπουδών δέον ο υπότροφος να κέκτηται το προσήκον ήθος και να είναι υγιής και αρτιμελής. Το ήθος, η υγεία και η αρτιμέλεια θα ελέγχωνται συμφώνως προς τας περί διορισμού δημοσίων υπαλλήλων διατάξεις και επί τη βάσει των κάτωθι προσκομιζομένων υπό των ενδιαφερομένων πιστοποιητικών: α)Εγγραφής εις το Α΄ έτος ή κατόπιν προαγωγής εις τα επόμενα έτη σπουδών, β)Αμέπτου διαγωγής, γ)Ποινικού μητρώου και δ)Υγείας. Οι υπότροφοι υποχρεούνται ανά 4μηνον να προσκομίζουν βεβαίωσιν τακτικής παρακολουθήσεως των σπουδών των, χορηγουμένην υπό της οικείας σχολής. 3)Η υποτροφία θα ανακαλήται εφ’ όσον ο υπότροφος δεν εκπληροί τας αναληφθείσας υποχρεώσεις του. Η υποτροφία θα ανακαλήται εφαρμοζομένων και των εν τη παρ. 4 της παρούσης συνεπειών, οσάκις ο υπότροφος προκαλέση δι’ οιονδήποτε λόγον ακαταλληλότητα προκειμένου να υπηρετήση την Δημόσιαν Μέσην Εκπαίδευσιν ή οικεία βουλήσει διακόψη την φοίτησίν του εις την σχολήν εις ην εισήχθη ως υπότροφος ή εκουσίως καταταγή εις τας ενόπλους Δυνάμεις ή τα Σώματα Ασφαλείας. 4)Επί τη ανακλήσει της υποτροφίας θα υποχρεούται εις επιστροφήν εντόκως των ληφθέντων, ενεργουμένην επί τη βάσει των περί εισπράξεως των δημοσίων εσόδων διατάξεων. Εφ’ όσον ούτος τυγχάνει φοιτητής του Α΄ έτους σπουδών θα στερήται και της φοιτητικής αυτού ιδιότητος. Εν πάση όμως περιπτώσει οι αθετούντες τας εκ της υποτροφίας αναληφθείσας υποχρεώσεις των δεν δύνανται να διορισθούν εις δημοσίαν θέσιν ή τοιαύτην Ν.Π.Δ.Δ. ή Οργανισμού κοινής ωφελείας. 5)Μετά την λήψιν υπό του υποτρόφου του πτυχίου του ούτος υποχρεούται να υπηρετήση επί 7 έτη ως καθηγητής την Δημοσίαν Μέσην Εκπαίδευσιν, υποχρεούμενος άλλως εις επιστροφήν εντόκως του ληφθέντος εκ της υποτροφίας χρηματικού ποσού συμφώνως προς τας ανωτέρω περί εισπράξεως δημοσίων εσόδων διατάξεις μη δυνάμενος και ούτος να διορισθή εις δημοσίαν θέσιν ή τοιαύτην Ν.Π.Δ.Δ. ή Οργανισμού κοινής ωφελείας. 6)Εφ’ όσον ο υπόχρεως ακουσίως ήθελε καταστή μη ικανός προς εκπλήρωσιν των εκ της υποτροφίας όρων απαλλάσσεται της υποχρεώσεως 7ετούς υπηρεσίας του εις το δημόσιον άνευ επιστροφής των ληφθέντων εν τω μεταξύ τροφείων, εάν δε ούτος φοιτά εισέτι ως υπότροφος, χωρεί διακοπή της υποτροφίας από του χρόνου καθ’ ον προεκλήθη η ως άνω ακουσία ακαταλληλότης άνευ περαιτέρω συνεπειών. 7)Εφ’ όσον παρίσταται ανάγκη παρακολουθήσεως και ελέγχου εκ της σύνεγγυς των υποτρόφων ή συνεργασίας μετά των αρμοδίων Πανεπιστημιακών αρχών δύναται το δημόσιον να εκπροσωπήται προς τούτο δι’ υπαλλήλου Α΄ κατηγορίας του αρμοδίου Τμήματος της Γεν. Δ/νσεως Ανωτάτης Εκπαιδεύσεως του Υπουργείου Εθνικής Παιδείας. 8)Συνιστάται 3μελές Συμβούλιον φοιτητικής καταστάσεως των υποτρόφων φοιτητών της κατηγορίας του άρθρ. 8 του Ν.Δ. 237/1969, όπερ θα επιλαμβάνεται των πάσης φύσεως ανακυπτόντων θεμάτων υποτρόφων φοιτητών, ως πειθαρχικών, εποπτείας, αναστολής εν περιπτώσει επανεγγραφής, απαλλαγής υποχρεώσεων κλπ., αποτελούμενον : α)Εκ του παρά τω Υπουργείω Εθν. Παιδείας Νομικού Συμβουλίου του Κράτους, ως Προέδρου. β)Εκ του Προϊσταμένου του αρμοδίου Τμήματος της Γεν. Δ/νσεως Ανωτάτης Εκπαιδεύσεως του Υπουργείου Εθνικής Παιδείας. γ)Εξ ενός ανωτέρου υπαλλήλου του Ι.Κ.Υ., όστις θα ασκή και τα καθήκοντα του εισηγητού επί των προς συζήτησιν θεμάτων. Γραμματεύς ορίζεται εις των υπαλλήλων του Ι.Κ.Υ. (Αντί της σελ. 1089(β) Σελ. 1089(γ) Τεύχος 460-Σελ. 111 ΄Ιδρυμα Κρατικών Υποτροφιών 31.Ο.α.9 Δια το άνω Συμβούλιον εφαρμογήν έχουν δια πάσας τα περιπτώσεις αι περί Υπηρεσιακών Συμβουλίων κείμεναι διατάξεις. Η παρούσα δημοσιευθήτω δια της Εφημερίδος της Κυβερνήσεως. 